Кристиан Моргенщерн
Естетическата невестулка

Превод от немски: Венцеслав Константинов, —

chitanka.info

Самотна невестулка

засвири на цигулка

под ледена висулка.

Кажете, тази твар

защо тъй стори?

В нощта ми отговори

небесният стражар

със жар неповторима:

Тоз авангар-

ден звяр

го стори, за да има рима.

1905

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.